Anton Ondruš

Anton Ondruš (* 27. marec 1950, Solčany, Slovensko) je bývalý úspešný slovenský futbalový obranca pochádzajúci zo Solčian. Žije vo Francúzsku.

Klubová kariéra 
V Slovana Bratislava pôsobil od roku 1970. Do základnej zostavy sa prebojoval na jeseň 1972. V roku 1974 a 1975 získal zo Slovanom titul majstra Česko-Slovenska. Niekoľko rokov bol kapitánom Slovana. Česko-slovenský pohár získal v roku 1974. V lige odohral 210 zápasov a dal 38 gólov.

Na sklonku kariéry hral v belgickom FC Bruggy, francúzskom CS Thonon a švajčiarskom FC Biel.

Reprezentačná kariéra 
V reprezentácii Česko-Slovenska debutoval vo veku 24 rokov. Vrchol dosiahol na majstrovstvách Európy vo futbale 1976 v Juhoslávii. Bol kapitánom víťazného česko-slovenského mužstva. V semifinále proti Holandsku strelil dva góly, z toho jeden vlastný. Je aj držiteľom bronzovej medaily z majstrovstiev Európy 1980 v Taliansku. Úspešne sa zúčastnil na oboch rozstreloch zo značky pokutového kopu. V reprezentačnom drese odohral 58 zápasov, z toho v 37 stretnutiach ako kapitán, skóroval 9-krát.

Úspechy 
 majster Európy 1976
 3. miesto na ME 1980
 majster Česko-Slovenska 1970, 1974, 1975
 víťaz Slovenského pohára 1974
 víťaz Česko-slovenského pohára 1974
 člen All-stars na ME 1976
 v roku 1976 zaradený medzi 10 najlepších futbalistov Európy
 zaradený UEFA medzi päťdesiatich najlepších hráčov histórie ME
 6. v ankete "Futbalista storočia na Slovensku"
 člen Siene slávy slovenského futbalu

Referencie

Externé odkazy 
 ŠK Slovan Bratislava 

Slovenskí futbalisti
Osobnosti zo Solčian